**MØTEREFERAT**

**FAU-AUSTRÅTT SKOLE**

**Skoleåret 2015/2016**

|  |  |
| --- | --- |
| **Dato:** | 29.02.16 |
| **Kl.:** | 19- 20  |
| **Sted:** | Personalrommet i administrasjonen ved Austrått skole |
| **Til stede:** | Svein Kvernstuen (1.trinn)Lilliane Milwertz (1.trinn, vara)Carl Einar Hemsen (1.trinn, vara)Gry Tone Johansson (2.trinn)Elisabeth Heigre (2.trinn, vara)Lillian Gundestrup Sørensen (3.trinn)Elisabeth Lende Frøiland (3.trinn, vara)Linda M. Fleischer Ween (4.trinn)Grete Dahle (4.trinn, vara) | --x-x-xxx | Astrid Seljestad (5.trinn)Håvar Eiane Skretting (5.trinn, vara)Gry Kapstad (6.trinn)Nina Håland Sævik (6.trinn, vara)Kjetil Fossum (7.trinn)Tonje Vold (7.trinn, vara)Bengt Wik (inspektør) | --xx-xx |

Sak 1. **Godkjenning av møtereferat 30.11.15**

 Referat godkjent.

Sak 2. **Årsmøte**

Onsdag 9. mars kl. 19.00 er det årsmøte i skolens gymsal. Møtet blir to-delt. I første del holder Helen Aadnøy foredrag med fokus på hva vi kan gjøre for å forebygge mobbing. Andre del, ordinært årsmøte, starter etter foredraget. Saker under eventuelt må meldes inn innen 6. mars.

Bengt sender ut informasjon.

FAU møter opp og ordner til i gymsalen kl. 18.30

Sak 3. **Årshjul**

 Årsmøte: se over

Elevkveld er satt til onsdag 13. april. Basert på høstens erfaringer der arbeidsoppgavene ble skjevdelt er det ønskelig at trinnene deler på oppgavene.

 7. trinn tar ansvar for å handle inn mens 1. trinn tar ansvar for aktivitetene.

En representant fra skolen deltar på elevkvelden.

Sak 4 **Uteområdet**

Det er blitt satt opp nye lekeapparater i skolegården, og disse er definitivt en suksess i form av stor trengsel og lange ventekøer. Ledelsen har av den grunn blitt nødt til å styre disponeringen nå i starten.

Elevrådet har komt med ønskeliste for oppgradering. Flere av disse ønskene er så «enkle» og lite kostbare at vi vil prøve å imøtekomme noen ønsker under vårens dugnad.

Sak 5 **SU- møte**

Tonje og Gry deltok på SU-møte. Sentrale emner som ble gjennomgått er skolens ordensreglement og resultatene fra elevundersøkelsen. Hovedinntrykket er at elevene på Austrått har det bra på skolen med unntak av noen få som mistrives. Det er viktig at skolen synliggjør (informerer) det arbeidet de faktisk gjør for å forebygge mobbing og hjelpe de som mistrives på skolen.

Sak 6 **Eventuelt**

Foreldre-mobbegruppe: Målet til gruppen er å jobbe synlig med tiltak for å unngå mobbing blant elevene. Dette må være et samarbeid med foreldre og skoleledelse.

Bokinnsamling bibliotek: Det er ennå ikke bestemt om/hvilke bøker skolebiblioteket ønsker å ta imot fra våre bokhyller

**Neste møte er 4. april 2016 kl. 19.**